《史镇江丐祠得请仍进职 其一》
宋代·赵汝燧

两载南徐屈从臣，笑谈樽俎运精神。民无土木丝毫费，手挈江山表里新。

千里舳舻渠水利，一团锦绣阆风春。夹河柳接甘棠影，下有攀辕卧辙人。

作者简介：（1172—1246）名或作汝燧。宋宗室，居袁州，字明翁，号野谷。宁宗嘉泰二年进士。主东阳县簿，迁湖南刑司狱干官，改知临川县。监镇江府榷货务，年课羡三十万。迁知郴州。历湖南宪漕，以刑部郎官召对，再差知温州。博记工文，尤长于诗，为江湖派诗人。有《野谷诗稿》。